РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 5

от заседание на Комисия ”Професионална квалификация и 
информационни технологии”,
проведено на 07.03.2019 г.

Днес, 07.03.2019 г. /четвъртък/ от 10:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ	

На заседанието присъстваха експертните сътрудници на комисията: инж. Светослав Неделчев – директор на дирекция „ИТСС“, инж. Анелия Чомакова - главен експерт в дирекция „ИТСС“ и инж. Георги Бошнаков - главен експерт в дирекция „ИТСС“.

	1.ОТНОСНО: Обобщена информация от апелативните съдилища относно начина на закупуване /доставка/ на компютърни конфигурации за нуждите на съдилищата.
	След анализ на получени становища от съдилищата относно провеждане на централизирана доставка на компютърна конфигурации,

Комисия “Професионална квалификация и
информационни технологии”
Р Е Ш И :

1.1. ПОДДЪРЖА становище да бъде проведена централизирана обществена поръчка за закупуване /доставка/ само на компютърни конфигурации за нуждите на съдилищата.
1.2. Изпраща решението по т. 1.1. на Комисия „Бюджет и финанси“ към Пленума на ВСС, за сведение.

	2.ОТНОСНО: Обобщена информация от окръжните съдилища, изискана с решение по пр. № 1/24.01.2019, т.2 на КПКИТ. 

Комисия “Професионална квалификация и
информационни технологии”
Р Е Ш И :

2.1. Предоставя в табличен вид обобщената информация от окръжните съдилища на Комисия „Управление на собствеността“ към Пленума на ВСС. 
2.2. Указва на административния ръководител на Софийски градски съд в срок до 7 дни да посочи причините, поради които не са изпълнени указанията на КПКИТ, дадени с писмо изх. № 91-00-100/11.07.2013 г.
2.3. Изпраща копие от решението по т.2 от настоящия протокол на Главния секретар на ВСС.

3.ОТНОСНО: Проект на писмо до директора на Главна дирекция „ГРАО” към МРРБ относно предоставяне на информация в електронен вид, необходима за обслужване дейността на бюрата съдимост.

Комисия “Професионална квалификация и
информационни технологии”
Р Е Ш И :

3.1. Одобрява проекта на писмо до директора на Главна дирекция „ГРАО” към МРРБ.
3.2. Изпраща писмото до директора на Главна дирекция „ГРАО” към МРРБ относно предоставяне на информация в електронен вид, необходима за обслужване дейността на бюрата съдимост.
3.3. След получаване на информацията в електронен вид от Главна дирекция „ГРАО“ към МРРБ, същата да се предостави на „Индекс-България", с приемо-предавателен протокол, подписан от Главния секретар на ВСС.

4.ОТНОСНО: Искане от административния ръководител на Апелативен специализиран наказателен съд за осигуряване на средства за закупуване на 2 броя компютри, 3 броя монитори, 1 брой телевизор и 2 броя OC Microsoft Windows 10 Pro.

Комисия “Професионална квалификация и
информационни технологии”
Р Е Ш И :

4.1. Искането от административния ръководител на Апелативен специализиран наказателен съд за осигуряване на средства за закупуване на 2 броя компютри и 3 броя монитори на обща стойност 2132.84 лв. с ДДС и 2 броя OC Microsoft Windows 10 Pro на обща стойност 686.40 лв. с ДДС е целесъобразно.
4.2. Искането от административния ръководител на Апелативен специализиран наказателен съд в частта за осигуряване на средства за закупуване на 1 брой телевизор не е от компетентността на КПКИТ.
4.3. Изпраща решението по т. 4.1 и 4.2 ведно с мотивиран доклад на Комисия „Бюджет и финанси" към Пленума на ВСС, по компетентност.

5.ОТНОСНО: Искане от административния ръководител на Административен съд София-град за осигуряване на средства за закупуване на 62 броя компютърни конфигурации, защитна стена, 3 броя сървъри и лиценз за 3 броя сървъри.

Комисия “Професионална квалификация и
информационни технологии”
Р Е Ш И :

5.1. Искането от административния ръководител на Административен съд София-град за осигуряване на средства за закупуване на защитна стена на стойност 23 819,00 лв. с ДДС, 3 броя сървъри на обща стойност 23 994,00 лв. с ДДС и лиценз за 3 броя сървъри на обща стойност 4 500,00 лв. с ДДС е целесъобразно.
5.2. Изпраща решението по т. 5.1 ведно с мотивиран доклад на Комисия „Бюджет и финанси" към Пленума на ВСС, по компетентност.
5.3. Отлага разглеждането на искането от председателя на Административен съд София-град в частта за 62 броя компютърни конфигурации, с оглед планиране на централизирана обществена поръчка за доставка на компютърни конфигурации за нуждите на съдилищата.

	6.ОТНОСНО: Искане от административния ръководител на Районен съд – Оряхово за осигуряване на средства за закупуване на 3 броя компютърни конфигурации и 1 брой МФУ.

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Районен съд – Оряхово за осигуряване на средства за закупуване на 1 брой компютърна конфигурация на стойност 950,00 лв. с ДДС и 1 брой МФУ на стойност 444,00 лв. с ДДС е целесъобразно.
6.2. Изпраща решението по т. 6.1 ведно с мотивиран доклад на Комисия „Бюджет и финанси" към Пленума на ВСС, по компетентност.
6.3. Отлага разглеждането на искането от председателя на Районен съд – Оряхово в частта за 2 броя компютърни конфигурации, с оглед планиране на централизирана обществена поръчка за доставка на компютърни конфигурации за нуждите на съдилищата.

7.ОТНОСНО: Искане от административния ръководител на Районен съд – Стара Загора за осигуряване на средства за закупуване на 1 брой сървър от висок клас, 1 брой UPS за сървър, 4 броя скенери за документи висок клас, 10 броя принтери от среден клас и 3 броя МФУ.

Комисия “Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Стара Загора за осигуряване на средства за закупуване на 1 брой сървър от висок клас, 1 брой UPS за сървър, 4 броя скенери за документи висок клас, 10 броя принтери от среден клас и 3 броя МФУ на обща стойност 26 794,00 лв. с ДДС е целесъобразно.
7.2. Изпраща решението по т. 7.1 ведно с мотивиран доклад на Комисия „Бюджет и финанси" към Пленума на ВСС, по компетентност.

8.ОТНОСНО: Искане от административния ръководител на Районен съд – Разлог за осигуряване на средства за закупуване на 2 броя сървъри, 2 броя OC Microsoft Windows Server 2016 (16-Core) Std и 10 броя батерии за UPS.
След обсъждане от членовете на Комисията,

Комисия “Професионална квалификация и
информационни технологии”
Р Е Ш И :

8.1. Указва на административния ръководител на Районен съд – Разлог да подготви ново искане за два броя сървъри среден клас с оглед по-малката щатна численост на съда.
8.2. 	Осигуряването на средства за закупуване на 10 броя батерии за UPS на обща стойност 346,00 лв. с ДДС е целесъобразно.
8.3. 	Искането от административния ръководител на Районен съд – Разлог за осигуряване на средства за закупуване на 2 броя OC Microsoft Windows Server 2016 (16-Core) Std се отлага до изпълнение на решението по т. 8.1.
8.4. Изпраща решението по т. 8.2 на Комисия „Бюджет и финанси" към Пленума на ВСС, по компетентност.

9.ОТНОСНО: Покана за Конференция за електронно правосъдие, организирана от Румънското председателство на Съвета на Европейския съюз в сътрудничество с Европейската комисия.

Комисия “Професионална квалификация и
информационни технологии”
Р Е Ш И :

9.1. Възлага на Дирекция „Международна дейност и протокол" във възможно най-кратък срок да уточни максималният брой участници от българска страна, които могат да вземат участие в конференцията.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/ 

КАЛИНА ЧАПКЪНОВА